《超然亭》
宋代·折彦质

超然亭上鬓毛斑，浩荡秋风小立閒。岂为诗情堪过海，只缘脚力要寻山。

峭峰断续天容缺，高垒萦纡地势悭。回首不堪东北望，桂林万里是秦关。

作者简介：云中（今山西大同）人，字仲古，号葆真居士。折可适子。高宗绍兴六年，累官签书枢密院事，寻罢。秦桧为相，以彦质为赵鼎所引，安置郴州。有《葆真居士集》。